બીજી તરફ કોટડિયા સતત પાંચ મહિના સુધી નાસતા ફરતા રહ્યા હતા અને અંતે અમદાવાદ ક્રાઈમ બ્રાન્ચે બાતમીના આધારે તેમને મહારાષ્ટ્રના અમલનેર ગામમાં રહેતા મૂળ સુરતના કોન્ટ્રાક્ટરના ઘરમાંથી ધરપકડ કરી હતી. આ અંગે સીઆઈડી ક્રાઈમ સુરતના કોન્ટ્રાક્ટર સામે પણ કાર્યવાહી કરવાની હોવાનું સૂત્રોમાંથી જાણવા મળે છે. સૂત્રોના અનુસાર આ કોન્ટ્રાક્ટરને ત્યાં કોટડિયા એકાદ માસથી આશરો લઈ રહ્યા હતા. આ ઉપરાંત કોટડિયા આટલો સમય સુધી ક્યાં રહ્યા તેની તપાસ શરૂ કરાઇ છે.